Brief Stories of Ghosts and Cunning. 421 



kaikaina: "Ua moa ka umn a kaua." Ae mai ke kaikaina, "Ae." Lalau aku la laua i ke 

 kauwawe, ohi mai ka umu aku, a ike o Kapunohu ia laua, olelo aku la ia. "Enioole ka 

 moa o ka umu." I mai laua ala: "Ua moa, e huai ae." Hoole paakiki aku o Kapunohu: 

 "Aole i moa, no ka mea, o ka'u komo ana mai nei no ia e kauwawe ana no olua, pehea 

 e moa ai? He oi olua o na keiki wahahee." A no keia hoole paakiki o Kapunohu, pili 

 iho la lakou, a pau ka pili ana, huai ae la ka umu. I huai ae ka hana ua moa ka ai. Eo 

 ae la o Kapunohu i keia hana a ua man keiki nei. A mahope o laila, hoomakaukau hou 

 iho la ua mau keiki nei i kekahi mea hou. He moa, ua kalua ia a moa, a he hua moa, ua 

 hana ia a me he kilu ipukai la. He hua moa iwi o waho o ka ipukai, a pela no hoi ke poi 

 o luna, ua hana ia a hulilau, jienei ke ano. A ua hooia he io moa i loko o ka ipukai iwi 

 hua moa. A malama iho la laua no ka hiki mai o Kapunohu. A mahope, hiki mai la o 

 Kapunohu, a olelo mai la, eia nae, a ike laua nei e hele mai ana o Kapunohu, wehe ae 

 la laua i ka ai a me ua ipukai hua moa nei, a ai iho la. "Ai olua, heaha ka olua ia o ka 

 aiana?" T akvi laua nei : "He moa ka ia, he moa ka ipukai e waiho ai." Hoole mai o 

 Kapunohu: "Wahahee olua, nawai i olelo he moa ka ia, a he moa ka ipukai, he oi olua 

 o na keiki wahahee." Pela ka hoopaapaa ana, a pili okoa, ia pili ana a pau. Kii laua 

 nei i ka ipukai iwi hua moa a me ka io moa i loko. A ike iho la o Kapunohu, ae aku la 

 i kona eo, alua eo o Kapunohu i na keiki. 



Hoi aku la o Kapunohu, noonoo hou iho la laua, a hana hou iho la i kekahi mea. I 

 aku ke kaikuaana i ke kaikaina : "E ! I noho kaua a pii hou mai o Kapunohu, alalia, penu 

 kaua i na lima o kaua i loko o ke kai o ka ipukai, a lalau ka ai, a ai kaua." Ae mai ke 

 kaikaina. "Ae." 



A hele hou mai la o Kapunohu i kahi o laua nei. Ike laua nei, lalau i ka ipukai 

 me ka ai, a ai iho la, me ka penu o na lima i loko o ke kai o ka ipukai. I mai la o Ka- 

 punohu: "A, ai ka ai, auhea ka ia." I aku laua nei: "O ka ai no ka ai, he io kanaka 

 ka ia." I mai o Kapunohu, "Wahahee olua, nawai i olelo o ka io o ke kanaka ka ia." 

 Pela ko lakou hoopaapaa ana, a pili okoa, a pau ka pili ana. Olelo aku ua mau keiki nei ia 

 Kapunohu: "He ai no ka ai, he lima ka ia. O ka lima ka maua e penu nei i ke kai, aole 

 ka ia. Nolaila he io kanaka ia." Ae mai la o Kapunohu: "Ae, ua eo ia olua." 



